П Р О Т О К О Л    № 16

от заседание на КОМИСИЯ ПО АНАЛИЗ И
ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 24.04.2013 г.

Днес, 24.04.2013 г. /сряда/ от 13.00 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА - отсъства
ГАЛИНА КАРАГЬОЗОВА - отсъства
КАМЕН СИТНИЛСКИ
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ - отсъства
КАМЕН ИВАНОВ
МАРИЯ КУЗМАНОВА
МИЛКА ИТОВА	

На заседанието присъства и експертният сътрудник към комисията Румен Митев – главен експерт „Съдебна статистика”.

1. ОТНОСНО: Обсъждане на предложения за актуализация на статистическите шифри (кодове) на наказателни дела.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение предложението за актуализация на статистическите шифри (кодове) на наказателните дела, образувани и разглеждани в районните и окръжните съдилища.
1.2. След изготвяне на предложения за актуализация на статистическите шифри (кодове) по граждански и административни дела и приемането им от КАОСНОСВ, същите, заедно с предложението по т.1.1., да се изпратят на съдилищата в страната за даване на становище и предложения за корекции, ако имат такива, в двуседмичен срок.
1.3. В случай, че постъпят предложения за корекции същите да бъдат обсъдени и евентуално отразени в изготвените предложения за актуализация на статистическите шифри (кодове) по образуваните и разглеждани в районните, окръжните и административните съдилища дела, и внесени на съвместно заседание на КАОСНОСВ и КПКИТС за обсъждане и приемане.

2. ОТНОСНО: Обсъждане на получени отговори в резултат на поискана информация от Европейската мрежа на съдебните съвети /ЕМСС/ относно ползваните от нейните членове и наблюдатели критерии, показатели или стандарти, приложими при преструктуриране на съдилища (закриване, откриване, обединяване).

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение получените отговори от ЕМСС във връзка с направеното запитване, съгласно решението на комисията по т. 3.2. от Протокол № 12/26.03.2013 г.

3. ОТНОСНО: Обсъждане на Критерии за определяне на коефициента на фактическа сложност на делата, изработени и предложени от Наказателна колегия на ВКС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение Критерии за определяне на коефициента на фактическа сложност на делата, изработени и предложени от Наказателна колегия на ВКС.

ПРЕДСЕДАТЕЛ
НА КОМИСИЯТА: 	/ п /

КАЛИН  КАЛПАКЧИЕВ